Ezen sorokat Vörösmarty Mihály a Csongor és Tünde című alkotás szerzője írja a 1830-as évből annak a személynek, aki talán a 21. században színre viszi e darabot egy pest-budai színházban.

Mélyen tisztelt Rendező!

Engedje meg, hogy egy fiatal író, aki 30 évesen keresi az élet nagy kérdéseire a választ levelében, arra kérje, hogy elkészült művét mutassák be a színházban. Az emberi élet értelme a boldogság elérése. Nagyon sokféle úton juthatunk el az áhított állapotig. Ez egy olyan téma, amely végigkíséri az egész emberiséget, bármelyen korban éljen is az ember. Művem címe: Csongor és Tünde. Talán elgondolkozik a Tünde név jelentésén, s valóban nem jár messze, amikor azt a tündér szóval párosítja. (S valóban, számomra a élet tündéri jelenés). Vajon miért van az, hogy az emberiség legnagyobb célja, a boldogság csak egyetlen állam alapiratában jelenik meg alapvető elemként.

A leendő ifjak nemzedéke végső soron a boldogságot keresi. Vajon a kor, amelyben élnek képes-e számukra megmutatni a boldogsághoz vezető utat? A titok nyitja lehetne egy színházi előadás is, ahol nemcsak a kérdések feltevése, hanem a válaszok is bemutathatók. A jó bemutató egyik alapja a jó mű. De másik összetevője a jó színész. Képzelje el a darabot diákszínészek előadásában. A fiatalabb nézőközönség azonnal megérezné, hogy ez az előadás róla és nekik szól. Az idősebb közönség pedig szembesülne fiatalkori vágyaival, gondolataival, érzéseivel.

Mikor írom ezeket a sorokat (1831), még nem tudom, milyen új technikai találmányok születnek az emberiség történelmében. Lehet, hogy lesz olyan szerkezet, melyek gombok nyomásával beszélni lehet valaki mással. Lehet, hogy lesz olyan eszköz, melynek segítségével a nézők reakciói beépíthetők az előadásba. Kérem, alkalmazza ezeket lehetősége szerint. Számos dolog történhet még az emberiséggel, ami befolyásolhatja drámám értelmezését. Most béke van. De az emberiség történetét ismerve jöhetnek háborúk is. Ha ilyen történne, kérem, a fejedelem szerepére helyezzen nagyobb hangsúlyt. Próbálja érzékeltetni azt, hogy a pusztítás ellensége a boldogságnak, de a háborúban is meg kell találni a boldogságot. A kalmár szerepében próbáltam bemutatni a pénz boldogító hatását. Vajon az utánam következő 200-300 évben a gazdag emberek is boldogok lesznek-e? Vagy a hétköznapi emberek boldogságát is megszűnteti a pénz, az állandó vásárlás igénye? A tudós mutatta a lehetséges jövő harmadik útját. Vajon mekkora tudással fog rendelkezni a jövő nemzedéke, ezt ma elképzelni sem lehet. Talán gépek vezérlik majd az emberiséget, vagy gépkarok munkálkodnak majd a műhelyeke falai között. A tudás, a hatalom, a pénz hármassága milyen szerepet fog játszani az emberek életében? Szembe állítható mindezzel még továbbra is az „egyszerű” szeretet, egymás tisztelete, az egyenlőség és az önzetlenség? Vagy a Mirigyek világa hatalmasodik el, és az emberiség gyökerestől tünteti el a boldogságot?

Tisztelt Rendező, aki színre viszi e darabot!

Kérem, hogy fogadja meg tanácsaimat, és értelmezze azokat saját korára nézve. Tegye élővé a darabot, segítse ezzel a nemzet és az anyanyelv fennmaradását. De ne feledje: az alapvető kérdés az ember egyéni és közösségi boldogsága. Bár mesés világot teremtettetem boszorkányokkal, ördögökkel, meseszámokkal, de nem mesét akartam írni. Mindez csak külső megjelenítés ahhoz a mondanivalóhoz, ami a sorok , sorsok mögött rejtőzik.

Jó munkát! Ez jó mulatság, férfi munka lesz!

1831. Nagyboldogasszony hava 13.

Vörösmarty Mihály